《密友花》
宋代·董嗣杲

此花谁谓结朋悭，点染繁枝怯手删。
丛矮暗埋晴径秀，刺多横接露篱间。
野香雨浥遗春态，茜艳风梢取醉颜。
情似酒浓甘倚附，不教疏远晚芳閒。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。